CELEX: 32011D0777
Language: sk
Date: 2011-11-28 00:00:00
Title: 2011/777/EÚ, Euratom: Vykonávacie rozhodnutie Komisie z  28. novembra 2011 , ktorým sa Rumunsko oprávňuje použiť určité približné odhady na výpočet základu vlastných zdrojov založených na DPH [oznámené pod číslom K(2011) 8627]

30.11.2011   
            
            
               SK
            
            
               Úradný vestník Európskej únie
            
            
               L 317/36
            
         VYKONÁVACIE ROZHODNUTIE KOMISIE
   z 28. novembra 2011,
   ktorým sa Rumunsko oprávňuje použiť určité približné odhady na výpočet základu vlastných zdrojov založených na DPH
   [oznámené pod číslom K(2011) 8627]
   (Iba rumunské znenie je autentické)
   (2011/777/EÚ, Euratom)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na Zmluvu o založení Európskeho spoločenstva pre atómovú energiu,
   so zreteľom na nariadenie Rady (EHS, Euratom) č. 1553/89 z 29. mája 1989 o konečných jednotných dohodách o vyberaní vlastných zdrojov pochádzajúcich z dane z pridanej hodnoty (1), a najmä na jeho článok 13,
   po konzultácii s Poradným výborom pre vlastné zdroje,
   keďže:
   
               (1)
            
            
               Podľa článku 390b smernice Rady 2006/112/ES z 28. novembra 2006 o spoločnom systéme dane z pridanej hodnoty (2), zmenenej a doplnenej smernicou 2009/162/EÚ (3), Rumunsko môže naďalej oslobodzovať od dane medzinárodnú prepravu osôb uvedenú v bode 10 časti B prílohy X k tejto smernici. Tieto transakcie je potrebné zohľadniť pri stanovení základu vlastných zdrojov založených na DPH.
            
         
               (2)
            
            
               Rumunsko požiadalo Komisiu o oprávnenie použiť určité približné odhady na výpočet základu vlastných zdrojov založených na DPH, keďže nie je schopné uskutočniť presné výpočty základu vlastných zdrojov založených na DPH, pokiaľ ide o transakcie uvedené v bode 10 časti B prílohy X k smernici 2006/112/ES. Administratívna záťaž spojená s takýmto výpočtom by bola zrejme neprimeraná vzhľadom na vplyv týchto transakcií na celkový základ vlastných zdrojov Rumunska založených na DPH. Rumunsko je schopné uskutočniť výpočet použitím približných odhadov pre túto kategóriu transakcií. V súlade s článkom 6 ods. 3 druhou zarážkou nariadenia (EHS, Euratom) č. 1553/89 by sa preto Rumunsku malo povoliť vypočítať základ vlastných zdrojov založených na DPH použitím približných odhadov.
            
         
               (3)
            
            
               Z dôvodov transparentnosti a právnej istoty je potrebné platnosť tohto oprávnenia časovo obmedziť,
            
         PRIJALA TOTO ROZHODNUTIE:
   Článok 1
   Na účely výpočtu základu vlastných zdrojov založených na DPH od 1. januára 2011 sa Rumunsko oprávňuje použiť približné odhady, pokiaľ ide o túto kategóriu transakcií, ako sa uvádza v časti B prílohy X k smernici 2006/112/ES:
   Preprava osôb (bod 10).
   Článok 2
   Toto rozhodnutie sa uplatňuje od 1. januára 2011 do 31. decembra 2015.
   Článok 3
   Toto rozhodnutie je určené Rumunsku.
   
      V Bruseli 28. novembra 2011
      
         
            Za Komisiu
         
         Janusz LEWANDOWSKI
         
            člen Komisie
         
      
   
   
      (1)  Ú. v. ES L 155, 7.6.1989, s. 9.
   
      (2)  Ú. v. EÚ L 347, 11.12.2006, s. 1.
   
      (3)  Ú. v. EÚ L 10, 15.1.2010, s. 14.